Liberal Alliance har lavet en ordførerrokade, som der er tradition for at gøre en gang om året i partiet. I den sammenhæng bliver det nordjyske folketingsmedlem Christina Egelund gruppeformand for LA. Hun overtager posten efter Leif Mikkelsen. - Jeg er glad og stolt over at blive valgt som partiets nye gruppeformand. Det er en stor tillidserklæring, som jeg vil gøre alt for at leve op til. Leif har gjort det formidabelt som gruppeformand, og jeg er meget bevidst om, at det er en tung arv, jeg skal løfte, siger Christina Egelund på partiets hjemmeside. Christina Egelund er udover gruppeformand også partiets politiske ordfører og retsordfører.
Christina Egelund overtager posten som gruppeformand.